Document ID: 32012D0462

KOMISIJOS SPRENDIMAS
2012 m. liepos 23 d.
kuriuo iš dalies keičiami sprendimai 2002/731/EB, 2002/732/EB, 2002/733/EB, 2002/735/EB ir 2006/66/EB ir panaikinamas Sprendimas 2002/730/EB dėl techninių sąveikos specifikacijų
(pranešta dokumentu Nr. C(2012) 4982)
(Tekstas svarbus EEE)
(2012/462/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 6 straipsnio 1 dalį,
kadangi:
(1)
2004 m. balandžio 29 d. Europos Parlamento ir Tarybos reglamento (EB) Nr. 881/2004, įsteigiančio Europos geležinkelio agentūrą (Agentūros reglamentas) (2), 12 straipsnyje reikalaujama, kad Europos geležinkelio agentūra (toliau - agentūra) užtikrintų, kad techninės sąveikos specifikacijos (toliau - TSS) atitiktų techninę pažangą, rinkos tendencijas bei socialinius reikalavimus, ir siūlytų Komisijai, jos manymu, būtinas TSS pataisas;
(2)
2007 m. liepos 13 d. Sprendimu C(2007) 3371 Komisija agentūrai suteikė bendrąjį įgaliojimą vykdyti tam tikrą veiklą pagal 1996 m. liepos 23 d. Tarybos direktyvą 96/48/EB dėl transeuropinės greitųjų geležinkelių sistemos sąveikos (3) ir 2001 m. kovo 19 d. Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (4). Pagal įgaliojimo sąlygas agentūros prašoma persvarstyti greitųjų geležinkelių riedmenų, prekinių vagonų, lokomotyvų ir keleivinių riedmenų, triukšmo, infrastruktūros, energijos, kontrolės, valdymo ir signalizacijos, eismo organizavimo ir valdymo, telematikos priemonių krovinių ir keleivių vežimo paslaugoms, saugos geležinkelių tuneliuose ir prieigos riboto judumo asmenims TSS;
(3)
2011 m. kovo 31 d. agentūra pateikė rekomendaciją dėl infrastruktūros registro specifikacijos, dėl eksploatuojamų linijų atitikties pagal pagrindinius TSS parametrus įrodymo tvarkos ir dėl paskesnių TSS pakeitimų (ERA/REC/04-2011/INT);
(4)
pagal Direktyvos 2008/57/EB 29 straipsnio 1 dalį įsteigtas komitetas 2011 m. birželio 9 d. pritarė Komisijos įgyvendinimo sprendimo dėl Europos patvirtintų geležinkelio transporto priemonių tipų registro projektui ir Komisijos įgyvendinimo sprendimo dėl geležinkelio infrastruktūros registro bendrųjų specifikacijų projektui. Priėmus du šiais projektais grindžiamus Komisijos teisės aktus (t. y. 2011 m. rugsėjo 15 d. Komisijos įgyvendinimo sprendimą 2011/633/ES dėl geležinkelio infrastruktūros registro bendrųjų specifikacijų (5) ir 2011 m. spalio 4 d. Komisijos įgyvendinimo sprendimą 2011/665/ES dėl Europos patvirtintų geležinkelio transporto priemonių tipų registro (6)), reikia atnaujinti susijusias TSS, kad būtų užtikrintas bendras nuoseklumas;
(5)
dėl praktinių priežasčių kelias TSS iš dalies pakeisti vertėtų vienu Komisijos sprendimu, kuriuo būtų padarytos konkrečios teisinių tekstų pataisos ir atnaujinimai. Šios pataisos ir atnaujinimai nesusiję su bendru TSS persvarstymu ar jų geografinės taikymo srities išplėtimu;
(6)
todėl reikia iš dalies pakeisti šiuos sprendimus:
-
2002 m. gegužės 30 d. Komisijos sprendimą 2002/731/EB dėl Tarybos direktyvos 96/48/EB 6 straipsnio 1 dalyje nurodytos transeuropinės greitųjų geležinkelių sistemos kontrolės, valdymo ir signalizacijos posistemio techninės sąveikos specifikacijų (7),
-
2002 m. gegužės 30 d. Komisijos sprendimą 2002/732/EB dėl Tarybos direktyvos 96/48/EB 6 straipsnio 1 dalyje nurodytos transeuropinės greitųjų geležinkelių sistemos infrastruktūros posistemio techninių sąveikos specifikacijų (8),
-
2002 m. gegužės 30 d. Komisijos sprendimą 2002/733/EB dėl Tarybos direktyvos 96/48/EB 6 straipsnio 1 dalyje nurodytos transeuropinės greitųjų geležinkelių sistemos elektros energijos tiekimo posistemio techninių sąveikos specifikacijų (9),
-
2002 m. gegužės 30 d. Komisijos sprendimą 2002/735/EB dėl Tarybos direktyvos 96/48/EB 6 straipsnio 1 dalyje nurodytos transeuropinės greitųjų geležinkelių sistemos riedmenų posistemio techninių sąveikos specifikacijų (10),
-
2005 m. gruodžio 23 d. Komisijos sprendimą 2006/66/EB dėl transeuropinių paprastųjų geležinkelių posistemio Riedmenys: triukšmas techninių sąveikos specifikacijų (11);
(7)
Sprendimas 2002/731/EB panaikintas 2006 m. lapkričio 7 d. Sprendimu 2006/860/EB dėl Europos greitųjų geležinkelių sistemos kontrolės, valdymo ir signalizavimo posistemiui taikomos techninės sąveikos specifikacijos ir keičiančiu Sprendimo 2006/679/EB dėl transeuropinės paprastųjų geležinkelių sistemos kontrolės, valdymo ir signalizavimo posistemiui taikomos techninės sąveikos specifikacijos A priedą (12). Sprendimas 2002/732/EB panaikintas 2007 m. gruodžio 20 d. Sprendimu 2008/217/EB dėl techninės sąveikos, susijusios su transeuropinės greitųjų geležinkelių sistemos infrastruktūros posistemiu, specifikacijos (13). Sprendimas 2002/733/EB panaikintas 2008 m. kovo 6 d. Sprendimu 2008/284/EB dėl transeuropinės greitųjų geležinkelių sistemos energijos posistemio techninės sąveikos specifikacijos (14). Sprendimas 2002/735/EB panaikintas 2008 m. vasario 21 d. Tarybos sprendimu 2008/232/EB dėl transeuropinės greitųjų geležinkelių sistemos Geležinkelių riedmenų posistemiui skirtos sąveikos techninės specifikacijos (15). Sprendimas 2006/66/EB panaikintas 2011 m. balandžio 4 d. Sprendimu 2011/229/ES dėl transeuropinės paprastųjų geležinkelių sistemos posistemio „Geležinkelių riedmenys. Triukšmas“ techninių sąveikos specifikacijų (16);
(8)
Tačiau Sprendimuose 2006/860/EB, 2008/217/EB, 2008/232/EB, 2008/284/EB ir 2011/229/ES yra pereinamojo laikotarpio nuostatos, pagal kurias jais panaikinami sprendimai toliau taikomi projektų, kuriuos leidžiama vykdyti pagal pridėtas prie tų sprendimų TSS, techninei priežiūrai, taip pat naujos linijos ir esamos linijos rekonstravimo arba modernizavimo projektams, kuriuos rengiant gerokai pasistūmėta į priekį arba kurie pranešimo apie Sprendimą 2006/860/EB, 2008/217/EB, 2008/232/EB, 2008/284/EB ar 2011/229/ES dieną yra vykdomos sutarties dalykas. Todėl sprendimai 2002/731/EB, 2002/732/EB, 2002/733/EB, 2002/735/EB ir 2006/66/EB vis tiek turėtų būti atitinkamai iš dalies pakeisti;
(9)
pagal Direktyvos 2008/57/EB 29 straipsnio 1 dalį įsteigtas komitetas savo 2004 m. balandžio 22 ir 23 d. posėdyje sutiko, kad Komisijos sprendimu 2002/730/EB (17) nustatyta techninės priežiūros TSS turėtų būti išbraukta, o jos turinys perkeltas į kitas TSS. Sprendimo 2002/730/EB turinys vėliau įtrauktas į 2006 m. paskelbtas greitųjų geležinkelių TSS, todėl aiškumo sumetimais tas sprendimas turėtų būti panaikintas;
(10)
šiame sprendime numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/731/EB priedas iš dalies keičiamas pagal šio sprendimo I priedą.
2 straipsnis
Sprendimo 2002/732/EB priedas iš dalies keičiamas pagal šio sprendimo II priedą.
3 straipsnis
Sprendimo 2002/733/EB priedas iš dalies keičiamas pagal šio sprendimo III priedą.
4 straipsnis
Sprendimo 2002/735/EB priedas iš dalies keičiamas pagal šio sprendimo IV priedą.
5 straipsnis
Sprendimo 2006/66/EB priedas iš dalies keičiamas pagal šio sprendimo V priedą.
6 straipsnis
Sprendimas 2002/730/EB panaikinamas.
7 straipsnis
Šis sprendimas taikomas nuo 2013 m. sausio 24 d.
8 straipsnis
Šis sprendimas yra skirtas valstybėms narėms.
Priimta Briuselyje 2012 m. liepos 23 d.

Labels: 7
8
15
20